OpenLLM-France/wikimedia huggingface dataset:
# Lisp

Lisp historia luzeko eta parentesiz betetako sintaxi bereizgarria duen programazio-lengoaia funtzional bat da. Jatorriz 1958. urtean zehaztuta, goi mailako programazio lengoaien artean Fortran da Lisp baino zaharragoa soilik. Fortran moduan, Lisp asko aldatu egin da bere sorreratik, eta hainbat dialekto ezberdin izan dira bere historian zehar. Gaur egun, "Lisp batua" Common Lisp da.
Lisp jatorriz ordenagailu programentzako notazio matematiko praktiko modura sortu zen, Alonzo Church-en lambda kalkuluan oinarrituz. Laister bihurtu zen programazioa lengoaia gogokoena adimen artifizialaren ikerketan. Lehenetariko programazio-lengoaia izanik informatikako kontzeptu askoren aitzindari izan zen.

## Dialekto nagusiak

Gaur egungo xede orokorreko programazioan bi dialekto nagusienak Common Lisp eta Scheme dira. Lengoaia hauek diseinu aukera ezberdinak erakusten dituzte.
Common Lisp batez ere MacLisp, Interlisp, eta Lisp Machine Lispen ondorengoa da. Scheme diseinu minimalistagoa du baina baditu Common Lispen aurkitzen ez diren ezaugarri batzuk.
Hauez gain, Lisp dialektoak aplikazio batzuetan Script lengoaia moduan erabiltzen dira, ezagunak Emacs Lisp Emacs editorean eta Autolisp AutoCADen izanik

## Sintaxi adibideak

Kaixo mundua adibidea:
Zenbaki baten faktoriala:
Datuak, adibideak:
Funtzioen definizioak, adibideak:
Espresioen ebaluazioa, adibideak:

## Liburuak

* LISP programazio-lengoaia. Kepa Sarasola Gabiola eta Juan Ramon Bastarrika Larrauri. UEU 1991. (Jeitsi UEUko buruxkak-etik)

## Erreferentziak

* 1 2 Sarasola Gabiola, Kepa; Bastarrika Larrauri, Juan Ramon. (1991). LISP programazio-lengoaia. UEU ISBN 978-84-86967-32-1. (Noiz kontsultatua: 2021-02-17).
* ↑ (Ingelesez) Levenez, Eric. (PDF) Computer Languages History. small diagram.. (Noiz kontsultatua: 2019-09-11).

## Kanpo estekak

* Datuak: Q132874
* Multimedia: Lisp (programming language) / Q132874
# Lissadell etxea

Lissadell House (irlanderaz Caisleán Urmhumhan) Sligoko konderrian Carney herrian kokaturiko jauregia da.

## Historia

1830 hamarkadan Francis Goodwin arkitekto ingelesak Sir Robert Gore-Booth baroiarentzat eraikitako etxea da. Estilo neoklasikoa dauka.
Arkitekturak baino, bertan bizi izan zirenek eman diote sona jauregiari. Constance Markievicz iraultzaile irlandarrak bertan pasa zuen haurtzaroa eta William Butler Yeats poeta ere bertan izaten zen oporretan.

## Kontzertuak

Hainbat kontzertu egin izan dira Lissadell Housen. Aipagarrienak 2010an Leonard Cohenek emandakoa.

## Kanpo estekak

* Datuak: Q6559129
* Multimedia: Lissadell House / Q6559129
# Lisryan

Lisryan (irlanderaz: Lios Riain) Irlandako udalerri bat da, Longford konderrian dagoena.

## Kanpo estekak

* Datuak: Q4263295
* Multimedia: Lisryan / Q4263295
# Liss (Hampshire)

Liss, Ingalaterrako hegoaldean dagoen udalerri bat da, Hampshire konderrian.
2011n 6.291 biztanle zituen.
* Datuak: Q2681239
* Multimedia: Liss / Q2681239
# Louis Pierre Vieillot

Louis Pierre Vieillot (Yvetot, 1748ko maiatzaren 10a - Sotteville-lès-Rouen, 1830) frantziar ornitologoa izan zen.

## Biografia

Karibeko San Domingo uhartean (Haitin) zegoela, Frantziako Iraultza hasi eta Estatu Batuetara ihes egin zuen. Orduan hasi zuen biologiari ekiten.
1800. urtean Frantziara itzuli eta Bulletin des Lois aldizkarirako lan egin zuen. Bere omenez, lybius vieilloti eta saurothera vieilloti hegaztiek bere izena dakarte.

## Lanak

* Histoire naturelle des plus beaux oiseaux chanteurs de la zone torride. Dufour, Paris 1805.
* Histoire naturelle des oiseaux de l'Amérique septentrionale. Desray, Paris 1807-1808.
* Analyse d'une nouvelle ornithologie élémentaire. d'Éterville, Paris 1816.
* Mémoire pour servir à l'histoire des oiseaux d'Europe. Turin 1816.
* Ornithologie. Lanoe, Paris 1818.
* Faune française ou Histoire naturelle, générale et particulière des animaux qui se trouvent en France. Le Vrault & Rapet, Paris, Estrasburgo, Brusela, 1820-1830.
* La galerie des oiseaux du cabinet d'histoire naturelle du jardin du roi. Aillard & Constant-Chantpie, Paris 1822-1825.
* Ornithologie française ou Histoire naturelle, générale et particulière des oiseaux de France. Pelicier, Paris 1830.

## Erreferentziak

* ↑ Paul H. Oehser: Louis Jean Pierre Vieillot (1748 - 1831)
* Datuak: Q358217
* Multimedia: Louis Pierre Vieillot / Q358217
* Espezieak: Louis Pierre Vieillot
# Louis Pouzin

Louis Pouzin (Chantenay-Saint-Imbert, Nièvre, 1931ko apirilaren 20a) frantziar informatikaria da.
Eskola Politeknikoan ikasketak egin ondoren, industrian lan egin zuen lehenbizi, eta MIT Institutuan, gero. Han, Fernando Corbatók zuzendutako MAC proiektuan, Multics sistema prestatzeko lanean, parte hartu zuen (1965-1967), eta shell kontzeptua azaldu zuen, sistemako eta haren inguruko aginduen hizkuntza izendatzeko. Multics sistema aitzindaria izan zen, eta sistema hartako ideia asko gaur egungo Unixen aurki daitezke. 1971tik 1976ra, CYCLADES proiektua zuzendu zuen INRIA informatika-ikerketetako erakundean. Proiektu horri esker, Pouzinen taldea nagusi izan zen orduan sortzen ari zen ordenagailu-sareen alorrean. 1976tik 1980ra, INRIAko proiektu pilotuak zuzendu zituen Louis Pouzinek, eta CNET telekomunikazio-erakundean sartu zen gero, non sareen alorreko ikerketak bultzatu baitzituen. 1992az geroztik, aholkularitzan eta irakaskuntzan aritu da. Erretiroa hartu eta gero, NLIC Ama Hizkuntzaren Interneteko Partzuergoko Administrazio Batzordearen zuzendari izendatu zuten, eta Interneteko eleaniztasunaren defendatzaile da. 2003an, Ohorezko Legioko zaldunaren intsignia eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3083180
* Multimedia: Louis Pouzin / Q3083180
# Louis Renault

Louis Renault izan daiteke:
* Louis Renault (legegilea)
* Louis Renault (enpresaburua)
* Casablanca filmaren pertsonaia
# Louis Renault (enpresaburua)

    Artikulu hau enpresaburuari buruzkoa da; beste esanahietarako, ikus «Louis Renault».
Louis Renault (Paris, 1877ko otsailaren 12a - Fresnes, 1944ko urriaren 24a) frantziar enpresaburua izan zen. Lehen automobila egin ondoren, Renault Frères automobil lantegia sortu zuen Billancourten bere anaia Marcelekin eta Fernandekin (1899). Lasterketetan jarduteko autoak egiten zituzten, baina Lehen Mundu Gerra garaian tanke arinak eta hegazkin motorrak egiten hasi ziren eta, horrela Billancourteko lantegia Frantziako automobilgintzako nagusietako bat izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-1-4 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q298766
* Multimedia: Louis Renault / Q298766
# Louis Renault (legelaria)

Louis Renault (Autun, 1843ko maiatzaren 21a - Barbizon, 1918ko otsailaren 8a) frantziar legegilea eta hezitzailea izan zen. 1907ko Bakearen Nobel Saria jaso zuen Ernesto Teodoro Monetarekin batera.
1868tik 1873ra, Dijongo Unibertsitateko zuzenbide erromatar eta zuzenbide komertzialeko irakaslea izan zen. 1873tik hil zen arte Parisko Unibertistateko irakasle izan zen. 1890. urtean Frantziako Kanpo Arazoetako Ministerioan legelari izendatu zuten. Postu horretan Frantziako atzerri-politika gainbegiratu zuen, nazioarteko zuzenbidera egokitzeko. Arbitro izan zen garrantzi handiko nazioarteko hainbat kasutan.
* Datuak: Q230814
* Multimedia: Louis Renault (jurist) / Q230814
# Louis Riel

Louis « David » Riel (Saint Boniface, Assiniboia, 1844ko urriaren 22a - Regina, Assiniboia, 1885eko azaroaren 16a) kanadar buruzagi mestizoa izan zen. Mendebal Kanadako mestizoen (europarren eta indiarren ondorengoen) buruzagi nagusia izan zen.
Lege-ikasketak egin zituen Montrealen, eta mestizoen erresistentzia antolatu zuen Red River ibaiaren inguruko lurraldeetan, Hudsongo Badiako Konpainiak kolonoen alde egin nahi zuen lur-banaketaren aurka. Lurralde haietako behin-behineko gobernuko lehendakari aukeratu zuten Riel, eta Kanadarekiko batasunari buruzko gorabehera guztiak negoziatzeko ardura ere hartu zuen. 1870ean guztiz larritu ziren mestizoen eta Kanadako gobernarien arteko tirabirak, eta Kanadako gudarosteak gatazkan parte hartu zuen, Rielen gobernuak kolono ingeles bat hil izana aitzakia hartuta. Rielek Estatu Batuetara jo behar izan zuen. 1871n Fiann irlandar iraultzaileen aurka borrokatzearen aldeko deia luzatu zien bere jarraitzaileei, eta Kanadako gobernuaren eskerrak jaso zituen horrengatik. 1873an diputatu aukeratu zuten, baina parlamentutik egotzi eta legez kanpo utzi zuten 1875ean, bost urtez. 1879tik 1884ra Montanako estatuan bizi izan zen, Estatu Batuetan, eta 1884an deitu zioten Kanadako mendebaleko indiarrek eta mestizoek beren eskubideen alde borroka zedin, Kanadako gobernuaren aurrean; hala, itzuli eta gobernu burujabe bat osatu zuen, 1885eko martxoan. Kanadako gudarosteak atxilotu, epaitu eta urkatu zuen, urte bereko azaroan. Kanadako indiarren mugimendu nazionalisten aitzindaritzat hartu izan da Louis Riel.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313691
* Multimedia: Louis Riel / Q313691
# Louis Proust

Joseph Louis Proust (Angers, 1754ko irailaren 26 - Angers, 1826ko uztailaren 5) frantziar kimikari eta farmazialari bat izan zen, kimika modernoaren sortzaileetako bat bezala ere ezagutzen dena. Proportzio konstanteen legea (Prousten Legea izenaz ere ezagutzen dena) adierazi izanagatik ere ezaguna da Proust, lege estekiometriko hau gaur egungo kimikaren oinarrietako bat da.
Kimika-irakasle izan zen Bergarako Errege Mintegian. Garai hartan argitaratu zuen Introducción al curso de química , eta baita hiru ohar ere —espatu astunei, kobaltoari eta behazunaren osaerari buruz— Euskalerriaren Adiskideen Elkarteko Batzar Orokorren Laburpenetan. Berari zor zaio, halaber, Bergarako Laboratorium Chemicum izan zena antolatu eta martxan jartzea.

## Biografia

Louis Proust 1754ko irailaren 26an jaio zen Angers-en, Frantzian. Aitak botikari gisa aritu zen Angersen. Louisek aitaren dendan kimika ikasi zuen eta gero Parisera joan zen Pitié-Salpêtrière Ospitaleko botikari buru izateko. Pilâtre de Rozier aeronauta ospetsuarekin ere kimika irakatsi zuen.
Karlos IV.aren eraginpean Proust Espainiara joan zen. Han Segoviako Kimika Eskolan eta Salamancako Unibertsitatean irakatsi zuen. Napoleonek Espainia inbaditu zuenean, Proust-en laborategia erre zuten eta Frantziara itzultzera behartu izan zuten. 1826ko uztailaren 5ean hil zen Angersen, Frantzian. Proustita minerala (Ag3AsS3) da bere omenez izendatua.

## Erreferentziak

* ↑ «Louis Joseph PROUST (1754-1826) | Laboratorium Bergara Zientzia Museoa» www.laboratorium.eus (Noiz kontsultatua: 2020-04-03).

## Ikus, gainera

* Antoine Lavoisier
* Proportzio konstanteen legea
* Kimikaren historia
* Estekiometria

## Kanpo estekak

* Oinarrizko konstanteak eta hauetan Proustek izan zuen eragina.
* Prousten biografiari buruzko informazio gehiago. (Gaztelaniaz)
* Prousten biografia laburra. (Ingelesez) Wikimedia Commonsen badira fitxategi gehiago, gai hau dutenak: Louis Proust
* Datuak: Q159923
* Multimedia: Joseph Proust / Q159923
# Louis Ruquoy

Louis Ruquoy edo Louis Rucquoy (1861ko azaroaren 3a – 1937) Lehen Mundu Gerraren bigarren zatian Belgikako Erresumaren Armada Burua izan zen. Haren agintean alemaniar okupaziotik aske geratzen ziren belgikar unitateek Passchendaeleko guduan borrokatu zuten, Ypreseko hirugarren guduaren testuinguru orokorrean. Lotinante-Jeneral mailara iritsi zen.

## Bizitza

1861an Frasnes-lez-Buissenalen jaiota, Ruquoy 1877an Belgikako Armadan sartu zen. 1914. urterako jada Lotinante-Koronel maila zeukan eta 3. chasseurs à pied erregimentuaren komandantea zen. 1914ko Urrian bi alditan zauritu zuten Anberesko ihesian parte hartzen zuen bitartean. 1915ko Ekainaren 11an Jeneral-maior izendatu zuten eta 5. dibisioaren agintea jaso zuen.
1916ko Martxoaren 30ean Lotinante-Jeneral maila jaso zuen eta 1917ko Urtarrilean Felix Wielemansen ordezkoa izendatu zuten, ofizialki Belgikar Armada Buruaren agintaria bihurtuz. Armadaren burua zen bitartean, Alemaniar Inperioak okupatzen zituen lurretan Flandriako Kontseilua antolatu egin zen (Raad van Vlaanderen Flandrieraz), haren oinarrian mugimendu kolaborazionista Flandriarra zena. Ruquoyk argi ikusi zuen ezin zuela Flandriar nazionalismoaren berriak armadan zehar zabaltzen utzi, "Bosgarren zutabe" egoera sortu zezakeelako. Honengatik Flandriar mugimenduen alde egitea debekatu zuen eta susmagarri uste zituen pertsonak kartzelaratu zituen. Erantzun honengatik Flandriarren aldeko mugimenduek ilunpean panfletoak zabaltzen hasi zuten, flandriar soldaduen artean haien eskubideen aldeko ideiak ezartzeko helburuarekin.
1918ko apirilean Cyriaque Gillainek Ruquoy Armada Buru gisa ordezkatu zuenan 5. dibisioaren agintaritzara itzuli zen. Gerraren amaieran Rhin-aldeko Belgiar okupazio armadaren agintaria izan zen.
1921eko Martxoaren 25ean frantziar, Düsseldorfen eta Duisburg-Ruhrorten kokatuta zeuden britainiar eta belgikar okupazio tropen agintari izendatu zuten.
Gerraren ostean Alberto I.a erregeak baroi titulua eman zion. Pierre, bere seme bakarra, Boezingetik hurbileko lubakietan hil zen 1916ko Abenduaren 26an.
Louis Ruquoy 1937an Braine-l'Alleuden hil zen.

## Ohoreak

* 1919: Leopoldoren Ordenaren Kordoi Handia

## Erreferentziak

* ↑ editor., Abbenhuis, Maartje, editor. Atkinson, Neill, editor. Baird, Kingsley, editor. Romano, Gail,. The Myriad Legacies of 1917 : a Year of War and Revolution. , 227 or. ISBN 978-3-319-73685-3. PMC 1056503643. (Noiz kontsultatua: 2022-06-01).
* 1 2 1868-1923., Buat, Edmond,. (DL 2015). Journal du général Edmond Buat : 1914-1923. Perrin ISBN 978-2-262-03839-7. PMC 930946852. (Noiz kontsultatua: 2022-06-01).
* ↑ «Op de Balkan stijgt de temperatuur» www.ars-moriendi.be (Noiz kontsultatua: 2022-06-01).
# Louis Réard

Louis Réard (1897 – Lausanne, Suitza, 1984ko irailaren 16a) frantziar automobilgintzako ingeniaria eta jantzi diseinatzaile bat izan zen.
1946ko uztailean bi piezatako bikinia merkaturatu eta hurrengo 40 urteetan bikini dendak ireki eta kudeatu zituen.
# Longsight

Longsight, Ingalaterrako Manchester hirian dagoen auzo bat da, Manchester Handian.
2011n 15.429 biztanle zituen.

## Auzotar nabarmenak

* Noel Gallagher (1967-), musikaria eta Oasis taldeko kidea.
* Liam Gallagher (1972-), musikaria eta Oasis taldeko kidea.
* Datuak: Q2423211
* Multimedia: Longsight / Q2423211
# Longstone (Edinburgh)

Longstone, Eskoziako Edinburgh hiriburuko auzune bat da. Saughton, Wester Hailes, Slateford, Kingsknowe eta Parkhead auzoekin mugan egiten du.

## Kanpo estekak

* Datuak: Q6674314
# Longstone (Scilly uharteak)

Longstone, Ingalaterrako Kornualles konderriko etxalde txiki bat da, Scilly uharteetan.

## Kanpo estekak

* Datuak: Q20708221
# Longting barrutia

Longting barrutia (txinera tradizionalez: 龙亭区) Txinako barruti bat da, Kaifeng barruan. Azken zentsuaren arabera 127.784 biztanle zituen 369.62 azaleran banatuta.

## Kanpo estekak

* Datuak: Q1198372
* Multimedia: Longting District / Q1198372
# Longton (Kansas)

Longton Kansasko hiri bat da. Elk konderrian kokatua dago. 2010ean 348 biztanle zituen, 2,99 kilometro koadrotan banatuta.

## Ikus, gainera

* Elk konderria

## Kanpo estekak

* Datuak: Q2176688
# Longton (Lancashire)

Longton, Ingalaterrako ipar-mendebaldean dagoen udalerri bat da, Lancashire konderrian.
2011n 7.652 biztanle zituen.
* Datuak: Q2543845
* Multimedia: Longton, Lancashire / Q2543845
# Longstone (Kornualles)

Longstone, Ingalaterrako Kornualles konderriko herrixka bat da, St Mabyn parrokian.

## Kanpo estekak

* Datuak: Q15058898
* Multimedia: Longstone, St Mabyn / Q15058898
# Longstreet (Louisiana)

Longstreet Louisianaeko herri bat da. De Soto parrokian kokatua dago. 2010ean 157 biztanle zituen, 5,31 kilometro koadrotan banatuta.

## Ikus, gainera

* De Soto parrokia

## Kanpo estekak

* Datuak: Q2218849
* Multimedia: Longstreet, Louisiana / Q2218849
# Longtan barrutia

Longtan barrutia (txinera tradizionalez: 龙潭区) Txinako barruti bat da, Jilin Hiria barruan. Azken zentsuaren arabera 482.910 biztanle zituen 1171.49 azaleran banatuta.

## Kanpo estekak

* Datuak: Q289495
* Multimedia: Longtan District, Jilin / Q289495
# Lagor

Lagor (gaskoieraz Lagòr) Pirinio Atlantikoak departamenduko eta Akitania eskualdeko udalerria da, Bearnon dagoena.

## Auzoak

* Lasbordès
* Pommé
* Seignor

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 448 | 1 511 | 1 578 | 1 650 | 1 700 | 1 738 | 1 736 | 1 538 | 1 426 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 356 | 1 170 | 1 200 | 1 143 | 1 148 | 1 053 | 1 001 | 977 | 931 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 976 | 978 | 942 | 801 | 829 | 822 | 743 | 739 | 695 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 1 526 | 1 511 | 1 274 | 1 306 | 1 295 | 1 253 | - | - | - |

## Kanpo estekak

* Webgune ofiziala
* Datuak: Q638171
* Multimedia: Lagor / Q638171
# Lagopesoleko gaztelua

Lagopesoleko gaztelua (italieraz: castello di Lagopesole) Frederiko II.aren garaiko gaztelu bat da, 1242 eta 1250. urteen artean eraikia, 820 metroko mendi txiki baten gainean dagoena, Ofanto eta Bradano ibaien artean, Basilicatan.

## Ezaugarriak

Gaztelua Avigliano hiriko Lagopesole auzoan dago. Gazteluak oina laukizuzena du, bi patio ditu: txikia normandiar garaikoa, erdian dorre nagusi karratu bat dago, egitura nagusian ez dena. Dorreak harlanduzko kuxindura du goiko aldean, sueboen arkitekturaren ezaugarri tipikoa. Henrike VI.aren garaikoa, hegoaldeko, ekialdeko eta mendebaldeko hormetan irekitako hiru gezileiho ditu, iparraldean sarrera bakarra duen bitartean, 1242. urtean egin zen patio nagusia, uharka handi bat eta ermita bat ditu, tamainagatik elizatzat hartuta, garai hartako gazteluetan gauza paregabea.

## Kanpo estekak

* Datuak: Q3662646
* Multimedia: Castello di Lagopesole / Q3662646
# Lagopodo eskandinaviar

Lagopodo eskandinaviarra (Lagopus lagopus) phasianidae familiako hegaztia da.
Eskozia, Eskandinavia, Siberia, Alaska eta iparraldeko Kanadako tundran bizi da.

## Taxonomia

Guztira 10-20 azpiespezie ditu, nagusienak honakoak izanik:
* Lagopus lagopus lagopus (Linnaeus, 1758)
* Lagopus lagopus scoticus (Latham, 1787)
* Lagopus lagopus alascensis Swarth, 1926
* Lagopus lagopus variegatus Salomonsen, 1936

## Erreferentziak

* ↑ BirdLife International (2004). Lagopus lagopus. 2006. IUCN Red List of Threatened Species. IUCN 2006

## Kanpo estekak

* Datuak: Q178702
* Multimedia: Lagopus lagopus / Q178702
* Espezieak: Lagopus lagopus
# Lagopsis

Lagopsis Lamiaceae familoiakoak diren landare loredun sei espezie dituen genero bat da.

## Banaketa

Siberiatik Mongolia eta Txinaraino aurki daiteke.

## Espezieak

| Lagopsis eriostachya Lagopsis flava Lagopsis incana | Lagopsis marrubiastrum Lagopsis supina Lagopsis viridis |

## Erreferentziak

* ↑ http://apps.kew.org/wcsp/namedetail.do?accepted_id=107313&repSynonym_id=-9998&name_id=107313&status=true%5B%5D

## Kanpo estekak

* Datuak: Q9019927
* Espezieak: Lagopsis
# Laval-d'Aurelle

Laval-d'Aurelle Frantziako udalerri bat da Ardeche departamenduan dagoena, Auvernia-Rodano-Alpeak eskualdean. 2013an 57 biztanle zituen.

## Demografia
### Biztanleria

2007an Laval-d'Aurelle udalerrian erroldatutako biztanleak 62 ziren. Familiak 21 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren, 9 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 37 etxebizitza zeuden, 24 familiaren etxebizitza nagusia ziren eta 13 bigarren erresidentzia ziren. 35 etxeak ziren eta 2 apartamentuak ziren. 24 etxebizitza nagusietatik 16 bere jabearen bizilekua ziren, 3 alokairuan okupaturik zeuden eta 5 doan lagata zeuden; 1ek bi gela zituen, 5 etxek hiru zituzten, 6 etxek lau zituzten eta 12 etxek bost zituzten. 17 etxek euren parking plaza propioa zuten azpian. 11 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Laval-d'Aurelle udalerriko biztanleria-piramidea 2009an. :
| Gizonak | Adinak | Emakumeak |
| 4 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 8 |
| 4 | 65-69 | 0 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 0 |
| 0 | 40-44 | 4 |
| 0 | 35-39 | 0 |
| 0 | 30-34 | 0 |
| 4 | 25-29 | 4 |
| 0 | 20-24 | 0 |
| 0 | 15-19 | 8 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 31 ziren, horien artean 19 aktiboak ziren eta 12 inaktiboak ziren. 19 pertsona aktiboetatik 16 lanean zeuden (11 gizon eta 5 emakume) eta 3 langabezian zeuden (2 gizon eta 1 emakume). 12 pertsona inaktiboetatik 3 erretiraturik zeuden, 2 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2000. urtean Laval-d'Aurelle udalerrian 9 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q137384
* Multimedia: Laval-d'Aurelle / Q137384
# Los sueños locos

Los sueños locos (Amets eroak) Fito & Fitipaldis taldearen bigarren estudio-albuma izan zen. 2001ean plazaratu zuten Dro diskoetxearekin. Albumaren 100.000 kopia baino gehiago saldu zuten. Albumak TMEO aldizkariaren marrazkilariek egindako komiki bat zekarren.

## Abestiak

* "Al mar" (6:11)
* "Para toda la vida" (Flaco Jiménezen 'Para toda la vida' abestiaren bertsioa) (3:15)
* "Perro viejo" (4:31)
* "Cerca de las vías" (3:10)
* "A la luna se le ve el ombligo" (4:51)
* "Ni negro ni blanco" (Extremoduroko Roberto Iniestarekin) (3:45)
* "Sevilla de Bilbao" (instrumentala) (4:00)
* "Mientras tanto" (Leñoren bertasioa). Rosendo Mercadok interpretatuta (3:54)
* "Alegría" (instrumentala) (5:50)
* "A mil kilómetros" (3:04)

## Erreferentziak

* ↑ https://web.archive.org/web/20150715030811/http://www.fitoyfitipaldis.com/web/index.php?option=com_content&view=article&id=49&Itemid=31
* ↑ https://www.fitoyfitipaldis.com/los-suenos-locos/

## Kanpo estekak

* Datuak: Q5981215